stanford-oval/wikipedia huggingface dataset:
Valeri Gerasimov

| Valeri Gerasimov |
| --- | --- |

Henkilötiedot
Syntynyt: 8. syyskuuta 1955 (ikä 69) Kazan, Neuvostoliitto
Sotilashenkilö
Palvelusmaa(t):   Venäjä
Sotilasarvo:  kenraali
Valeri Vasiljevitš Gerasimov (ven. Валерий Васильевич Герасимов; s. 8. syyskuuta 1955 Kazan) on venäläinen kenraali. Hän on Venäjän asevoimien pääesikunnan päällikkö, joka nousi asemaansa marraskuussa 2012. Hän on myös Venäjän varapuolustusministeri.
Gerasimov palveli Neuvostoliitossa armeijan panssaridivisioonissa. Gerasimov kohosi Pohjois-Kaukasian sotilaspiirin 58. armeijan esikuntapäälliköksi vuonna 1999, ennen toisen Tšetšenian sodan alkua. Journalisti Anna Politkovskaja kuvasi Gerasimovia "kunnian mieheksi". Hän toimi komentajana toisessa Tšetšenian sodassa. Vuosina 2003–2005 Gerasimov oli Kaukoidän sotilaspiirin esikuntapäällikkö ja myöhemmin Leningradin ja Moskovan sotilaspiirien komentaja. Venäjän presidentti Vladimir Putin nimitti Gerasimovin asevoimien pääesikunnan päälliköksi 2012. Hän seurasi Nikolai Makarovia. Lisäksi Gerasimov johti sotilasoperaatioita Ukrainassa vuonna 2014, Syyriassa ja vuonna 2022 jälleen Venäjän hyökkäyksessä Ukrainaan. Hänen roolinsa Krimin miehityksessä oli keskeinen.
Gerasimovia on virheellisesti pidetty venäläisen hybridisodankäynnin isänä. Termin luonut Mark Galeotti on toistuvasti kiistänyt tämän käsityksen.
Gerasimov on saanut Vladimir Putinilta Venäjän federaation sankarin arvonimen.
Toukokuussa 2023 Gerasimov väitettiin selvinneen täpärästi Ukrainan iskun alta Itä-Ukrainassa, tai joidenkin ukrainalaisten lähteiden mukaan kuolleen, eikä hän nähty julkisuudessa.
Gerasimov nähtiin vasta syyskuun alussa 2022 seuraamassa Vostok-2022-sotaharjoituksia Venäjän kaukoidässä. Tammikuun 11. päivänä 2023 hänet nimitettiin Ukrainan erityissotilasoperaation johtajaksi. Kenraali Sergei Surovikinista, joka oli aiemmin johtanut operaatiota, tuli hänen apulaisensa.
Tammikuussa 2024 ukrainalaiset levittivät tietoja, että Gerasimov olisi kuollut Sevastopolissa Ukrainan ohjusiskussa. Lisäksi vihjattiin että hän olisi haavoittunut Ukrainan erikoisjoukkojen operaatiossa Venäjän Belgorodissa tämän jälkeen. Uutinen paljastui kuitenkin Ukrainan propagandaksi.
Kesäkuussa 2024 Haagin kansainvälinen rikostuomioistuin antoi Gerasimovista pidätysmääräyksen syyttäen tätä siviilejä vastaan hyökkäämisestä Ukrainassa.
Varallo

| Varallo |
| --- | --- |
 Varallo
 Varallo
 Koordinaatit: 45°48′53″N, 8°15′36″E 
Valtio:   Italia
Alue:  Piemonte
Maakunta:  Vercelli
Hallinto:  
 – Kaupunginjohtaja:  Eraldo Botta
Pinta-ala:  
 – Maa:  88,12 km²
Korkeus:  450 (min. 385 - maks. 1 959) m
Väkiluku (2015):  7 262
 – Väestötiheys:  82,41 as./km²
Aikavyöhyke:  UTC+1
 – Kesäaika:  UTC+2
Postinumero:  13019
Suuntanumero(t):  0163
Infobox OKVirheellinen NIMI-arvo: 
Varallo on kunta Pohjois-Italiassa Vercellin maakunnassa Piemonten alueella. Varallon naapurikunnat ovat Borgosesia, Breia, Cesara, Civiasco, Cravagliana, Madonna del Sasso, Nonio, Quarna Sotto, Quarona, Sabbia, Valstrona ja Vocca.
Aiheesta muualla

Kuvia tai muita tiedostoja aiheesta Varallo Wikimedia Commonsissa
Vercellin maakunta
Alagna Valsesia | Albano Vercellese | Alice Castello | Arborio | Asigliano Vercellese | Balmuccia | Balocco | Bianzè | Boccioleto | Borgo Vercelli | Borgo d’Ale | Borgosesia | Breia | Buronzo | Campertogno | Carcoforo | Caresana | Caresanablot | Carisio | Casanova Elvo | Cellio | Cervatto | Cigliano | Civiasco | Collobiano | Costanzana | Cravagliana | Crescentino | Crova | Desana | Fobello | Fontanetto Po | Formigliana | Gattinara | Ghislarengo | Greggio | Guardabosone | Lamporo | Lenta | Lignana | Livorno Ferraris Lozzolo | Mollia | Moncrivello | Motta de’ Conti | Olcenengo | Oldenico | Palazzolo Vercellese | Pertengo | Pezzana | Pila | Piode | Postua | Prarolo | Quarona | Quinto Vercellese | Rassa | Rima San Giuseppe | Rimasco | Rimella | Riva Valdobbia | Rive | Roasio | Ronsecco | Rossa | Rovasenda | Sabbia | Salasco | Sali Vercellese | Saluggia | San Germano Vercellese | San Giacomo Vercellese | Santhià | Scopa | Scopello | Serravalle Sesia | Stroppiana | Tricerro | Trino | Tronzano Vercellese | Valduggia | Varallo | Vercelli | Villarboit | Villata | Vocca
Ultra Music

| Ultra Music |
| --- | --- |

Emoyhtiö:  Sony Music Entertainment
Perustettu:  1995
Perustajat:  Patrick Moxey
Tyylilajit:  elektroninen musiikki
Kotimaa:   Yhdysvallat
Sijainti:  New York
Kotisivu
Infobox OKNimi-testi OK: 
Ultra Music ja aikaisemmin Ultra Records on yhdysvaltalainen levy-yhtiö. Sen perusti New Yorkissa vuonna 1995 PolyGramin ja Virgin Recordsin entinen johtaja Patrick Moxey. Tammikuussa 2013 Ultra Records fuusioitui Sony Musiciin.
Luettelo Ultra Recordsin artisteista

Above & Beyond
Annet Artani
Alexandra Stan
Alex Gaudino
Alex Kunnari ja Heikki L
Alex Mattson
Barthezz
Basement Jaxx
Basshunter
Benny Benassi
Calvin Harris
Chicane
Countess LuAnn
David Guetta (ainoastaan Pop Life)
The Chemical Brothers
deadmau5
Enferno
Fedde le Grand
Ferry Corsten
Gary Caos
Grum
Haddaway
Honorobel
Inna
J Brazil
JES
Jeronimo
Jody den Broeder
Jump Smokers
Kaskade
Kim Sozzi
Kygo
Late Night Alumni
Lyck
Make the Girl Dance
Medina
Mt Eden
Mysto & Pizzi
Edward Maya
O-Zone
Paul van Dyk
Pitbull
Riz
Robbie Rivera
Sander Kleinenberg
Serge Devant
Sharam
Shiny Toy Guns
Sidney Samson
Skrillex
Steve Smooth
Tiësto
VASSY
Wolfgang Gartner
Yolanda Be Cool
Aiheesta muualla

Ultra Records
Ultra International Music Publishing (Arkistoitu – Internet Archive)
Vaarallista vapautta

| Vaarallista vapautta |
| --- | --- |

Ohjaaja:  Veikko Itkonen
Käsikirjoittaja:  Veikko Itkonen 
Perustuu:  Tuuli Reijosen tositapahtumien pohjalta kirjoittamaan romaaniin Kenen on syy? (1961)
Tuottaja:  Veikko Itkonen
Säveltäjä:  The Strangers
Kuvaaja:  Esko Nurminen
Leikkaaja:  Veikko Itkonen
Lavastaja:  Eija Itkonen
Pääosat:  Toivo Lehkonen Pirkko Peltonen Ville-Veikko Salminen
Valmistustiedot
Valmistusmaa:  Suomi
Tuotantoyhtiö:  Filmi-Kuva Oy
Ensi-ilta:  12. marraskuuta 1962
Kesto:  105 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Vaarallista vapautta on suomalainen tositapahtumiin löyhästi perustuva draamaelokuva vuodelta 1962. Sen on ohjannut, käsikirjoittanut, tuottanut ja leikannut Veikko Itkonen, jonka viimeinen elokuva se on. Elokuva kertoo Neuvosto-Virosta Suomeen loikanneen Herman Treialin kohtalosta. Elokuva perustuu Tuuli Reijosen tapahtumien pohjalta kirjoittamaan romaaniin Kenen on syy? (1961).
Jussi-patsaiden jaossa Vaarallista vapautta toi parhaan tuottajan palkinnon Veikko Itkoselle (Filmi-Kuva Oy) ja parhaan naissivuosan palkinnon Maija Karhille.
Näyttelijät

| 0 | 1 | 2 |
| --- | --- | --- |
|  Toivo Lehkonen  | … |  pakolainen   |
|  Pirkko Peltonen  | … |  Sinikka, sairaanhoitajatar   |
|  Ville-Veikko Salminen  | … |  Kari, Sinikan sulhanen   |
|  Maija Karhi  | … |  myyjätär Ruth Nieminen   |
|  Antti Litja  | … |  Pekka, Sinikan veli   |
|  Irma Seikkula  | … |  Anna, Erkin vaimo   |
|  Kullervo Kalske  | … |  Erkki, arkkitehti   |
|  Tarja Nurmi  | … |  Erkin sihteeri   |
|  Risto Aaltonen  | … |  Saarinen, Karin ystävä   |
|  Toivo Mäkelä  | … |  Rainer, lakimies   |
|  Eino Kaipainen  | … |  kalastaja Blomqvist   |
|  Leo Jokela  | … |  Väiski, mekaanikko   |
|  Pentti Irjala  | … |  komisario   |
|  Erkki Viljos  | … |  johtaja   |
|  Tauno Sarantola  | … |  pastori   |
|  Rakel Laakso  | … |  Ruthin vuokraemäntä   |
|  Kauko Helovirta  | … |  henkilökunnan päällikkö   |
|  Sylva Rossi  | … |  Wanda, Annan ystävätär   |
|  Ari Laine  | … |  tavaratalon myyjä   |
|  Riitta Elstelä  | … |  Britta Blomqvist   |
|  Hannes Veivo  | … |  Toivonen, sotasokea   |
|  Anja Päivärinta  | … |  Suoma Ruohonen, Väiskin morsian   |
Tuotanto

Elokuva valmistui aikana, jolloin tasapainottelu suhteissa Neuvostoliittoon oli arkipäivää. Ulkoasiainministerin osastopäällikkö Matti Tuovinen antoi Valtion elokuvatarkastamon pyynnöstä lausunnon, jossa hän totesi, että filmin kieltäminen olisi haitallisempaa kuin sen sinänsä haitalliset vaikutukset. Hänen mukaansa se ”erittäin taitavalla tavalla kaivaa maata Suomen virallisen ulkopolitiikan alta”.
Elokuvan musiikista vastaa suomalaisen rautalankamusiikin uranuurtaja The Strangers, jonka soolokitaristi oli Itkosen 16-vuotias poika Jussi Itkonen. Pääosissa näyttelevät Lehkonen ja Peltonen olivat molemmat amatöörinäyttelijöitä.
Arviot

Aikalaisarvioissa Modest Savtschenko (Kansan Uutiset) tiivistää monien kriitikoiden näkemyksiä: ”Kohtalaisen kekseliäästi kirjoitettu, ohjattu ja filmattu, melko vauhdikas ja hieman thrillerin tapaan kehittyvä kertomus.”
Myöhemmissä arvioissa elokuva on saanut ristiriitaisia arvioita. Elokuvaa on pidetty Itkosen parhaana ohjauksena. Henri Waltter Rehnströmin mukaan se on moniulotteinen kuvaus yhteiskunnallisesta vastuusta, ja The Strangersin musiikki kuljettaa hänen mielestään juonta onnistuneesti eteenpäin.  Toisaalta kriitikko Arto Pajukallio pitää elokuvaa selittelevänä ja hatarasti jäsenneltynä.
Ultra HD

Ultra HD eli ultrateräväpiirto on näyttötarkkuus, jonka resoluutio on 3 840 × 2 160 pikseliä eli neljä kertaa niin paljon kuin täysteräväpiirrossa. Vaikka näyttötarkkuus on kehitetty Ultra HD -televisiolähetyksiä varten, sitä käytetään myös tietokone- ja pelikonsolikäytössä. Ultra HD:tä ei pidä sekoittaa 4K-resoluutioon, jonka pikselimäärä on 4 096 × 2 160. Näitä termejä käytetään usein synonyymeina, vaikka niiden tarkkuudet ovatkin erilaiset.
Tekniikka nimettiin virallisesti Ultra HD:ksi lokakuussa 2012, kun nimiä hallinnoiva Consumer Electronics Association -järjestö julisti 4K-tekniikan virallisen käyttönimen.
Heinäkuusta 2010 lähtien YouTube on tukenut Ultra HD -resoluutiota. Vuonna 2014 Netflix alkoi tukea Ultra HD -tasoista kuvaa. Joulukuussa 2018 Elisa Viihde alkoi lähettää muutamia jääkiekon Mestis-otteluita suorana Ultra HD -laatuisina. Keväällä 2019 Telia välitti Telia TV:n kautta jääkiekon SM-liigan pudotuspelejä Ultra HD -laatuisina.  Joulukuussa 2019 Kansallinen audiovisuaalinen instituutti avasi uudistetun Elonet-palvelun jossa julkaistiin vanhoja suomalaisia elokuvia Ultra HD -tarkkuudelle digitoituna.  Kesällä 2021 Yle Areena välitti Suomen jalkapallomaajoukkueen otteluita jalkapallon EM-kisoista Ultra HD -tasoisena.
Resoluutiot

| Formaatti | Resoluutio | Kuvasuhde | Pikseleitä |
| --- | --- | --- | --- |
| Ultra HD | 3 840 × 2 160 | 1,78:1 (16:9) | 8 294 400 |
| DCI 4K (”flat” rajattu) | 3 996 × 2 160 | 1,85:1 (999:540) | 8 631 360 |
| DCI 4K | 4 096 × 2 160 | 1,90:1 (256:135) | 8 847 360 |
| DCI 4K (CinemaScope rajattu) | 4 096 × 1 716 | 2,39:1 (1 024:429) | 7 020 544 |
Aiheesta muualla

4K-testisekvenssejä
Vernon Maxwell

Vernon Maxwell (s. 12. syyskuuta 1965 Gainesville, Florida) on yhdysvaltalainen koripalloilija, joka pelasi NBA:ssa 855 runkosarjaottelua ja 49 pudotuspeliä vuosina 1988–2001 ja voitti kaksi NBA-mestaruutta.
Denver Nuggets varasi Maxwellin NBA:n vuoden 1988 varaustilaisuuden toisella kierroksella mutta myi hänet heti San Antonio Spursiin. Helmikuussa 1990 Maxwell myytiin Houston Rocketsiin, jossa hän voitti NBA:n mestaruuden vuosina 1994 ja 1995. Kauden 1995–1996 Maxwell edusti Philadelphia 76ersiä ja seuraavan kauden San Antonio Spursia. Tämän jälkeen hän sai enää lyhyitä sopimuksia Orlando Magicissa, Charlotte Hornetsissa, Sacramento Kingsissä, Seattle SuperSonicsissa, Philadelphia 76ersissä ja Dallas Mavericksissa, kunnes hän kauden 2000–2001 jälkeen lopetti peliuransa.
Vahataskuruohot

| Vahataskuruohot |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Brassicales
Heimo::  Ristikukkaiskasvit
Suku::  Vahataskuruohot Noccaea  Moench
Katso myös
   Vahataskuruohot Commonsissa 
Infobox OKVirheellinen NIMI-arvo: 
Vahataskuruohot (Noccaea) on kasvisuku ristikukkaiskasvien heimossa. Siihen kuuluu joko noin 90 tai noin 130 lajia, joita esiintyy Euroopassa, Aasiassa, Pohjois-Afrikassa ja Amerikassa. Osa lajeista on aiemmin kuulunut laajempaan taskuruohojen (Thlaspi) sukuun, jolle vahataskuruohot eivät ole läheisintä sukua, vaan kuuluvat eri tribukseen. Suomessa ketotaskuruohoa esiintyy yleisenä, touko- ja rikkataskuruohoa harvinaisena uustulokkaana.
Lajeja

kevättaskuruohoryhmä (Noccaea caerulescens -ryhmä) (aiemmin laji Thlaspi caerulescens )
toukotaskuruoho (Noccaea brachypetala, aiemmin alalaji Thlaspi caerulescens subsp. brachypetalum)
ketotaskuruoho (Noccaea caerulescens, aiemmin alalaji Thlaspi caerulescens subsp. caerulescens)
rikkataskuruoho (Noccaea perfoliata, syn. Thlaspi perfoliatum)
pyörötaskuruoho (Noccaea rotundifolia, syn. Thlaspi rotundifolium)
Aiheesta muualla

Suomen Lajitietokeskus: Vahataskuruohot – Noccaea
Ufo361

| Ufuk Bayraktar |
| --- | --- |

Henkilötiedot
Syntynyt: 28. toukokuuta 1988 (ikä 36) Länsi-Berliini
Kansalaisuus:  saksalainen
Ammatti:  rap-artisti, sanoittaja
Muut tiedot
Lempinimet:  Ufo361, Ufo
Aktiivisena:  2010–
Tyyli:  rap, hip hop, trap
Aiheesta muualla
Kotisivu
Ufuk Bayraktar (s. 28. toukokuuta 1988 Länsi-Berliini, Saksa), joka tunnetaan paremmin taiteilijanimellään Ufo361, on Berliinistä kotoisin oleva turkkilaista syntyperää omaava saksalainen rap-artisti.
Varhainen elämä

Bayraktar syntyi turkkilaisille vanhemmille Länsi-Berliinissä  ja varttui läheisessä Kreuzbergin kaupunginosassa. Kosketuksen hip hopin kanssa hän sai jo nuorena. Hänen taiteilijanimensä on johdettu hänen etunimestään, Ufuk, ja kotikaupunkinsa Kreuzbergin postinumerosta 36/61.
Ura

Vuonna 2010 Bayraktar liittyi hänen ystävänsä levyyhtiöön. Heidän ensimmäinen samplerinsä julkaistiin 7. lokakuuta 2011.
Vuonna 2012 hän julkaisi ensimmäisen EP:nsä Bald ist dein Geld meins. Ensimmäinen studioalbumi, Ihr seid nicht allein, julkaistiin elokuussa 2014.
Ufon ensimmäinen hitti oli single "Ich bin ein Berliner", joka julkaistiin syyskuussa 2015 tukemaan hänen ensimmäistä samannimistä mixtapeaan. Viitaten John F. Kennedyn kuuluisaan puheeseen Ich bin ein Berliner. Singlestä tuli hitti Saksassa.  "Ich bin ein Berliner" julkaistiin 25. maaliskuuta 2016 ja nousi Saksan albumilistan sijalle 57.
Alle kahdeksan kuukautta myöhemmin Ufo361 julkaisi toisen albuminsa, Ich bin 2 Berliner, joka nousi Saksan albumilistan sijalle 13. Hänen ensimmäinen suuri menestys oli kolmas mixtape Ich bin 3 Berliner, joka julkaistiin huhtikuussa 2017. Levyltä nousi useita singlejä, mukaan lukien "Mister T", "Für die Gang", "Der Pate" ja "James Dean".
Huhtikuussa 2017 hän perusti oman levy-yhtiön Stay High. Joulukuun puolivälissä 2017 hän julkisti toisen studioalbuminsa 808, joka julkaistiin huhtikuussa 2018. Albumi debytoi Saksan ja Itävallan albumilistan ykkösenä. Hänen kolmas studioalbuminsa, VVS, julkistettiin kesäkuussa 2018 ja julkaistiin 17. elokuuta 2018.
9. elokuuta 2019 ilmestyi neljäs studioalbumi Wave .
Diskografia

Ihr seid nicht allein (2014)
Ich bin ein Berliner (2016)
Ich bin 2 Berliner (2016)
Ich bin 3 Berliner (2017)
808 (2018)
VVS (2018)
Wave (2019)
Lights Out (2019)
Rich Rich (2020)
Nur für dich (2020)
Stay High (2021)
Destroy All Copies (2021)
Aiheesta muualla

Kuvia tai muita tiedostoja aiheesta Ufo361 Wikimedia Commonsissa
Užovo (Pljussa)

| Užovo Ужово |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Pljussan piiri
Koordinaatit:  58°33′23″N, 28°27′18″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Pljussan valuma-alue
Laskujoki:  Užovka
Järvinumero:  01030000411102000025189
Mittaustietoja
Pituus:  1,9 km 
Leveys:  0,87 km 
Pinta-ala:  90 ha  
Keskisyvyys:  3 m 
Suurin syvyys:  8 m 
Valuma-alue:  4,3 km² 
 fiUžovo 
Užovo (ven. Ужово) on järvi Luoteis-Venäjällä Pihkovan alueen Pljussan piirissä.
Maantietoa

Užovo on 1,9 kilometriä pitkä, 0,87 kilometriä leveä ja sen pinta-ala on 90 hehtaaria. Järven itäpää on pyöreän muotoinen, mutta sen länsipää on kuin 900 metriä pitkä lahti. Sen rannat ovat rinteisiä ja paikoin jyrkkiä, rannat kasvavat metsää, mutta matalissa kohdissa on suota. Järven koillisrannoilla on viereisen pikkukylän Zaozerje (Заозерье) asukkailla laitureita, joiden edustaa on ruopattu. Ranta-alueen maaperä on hiekkamaata ja samoin on järven pohja. Järven keskisyvyys on noin 3 metriä ja syvin kohta yltää 8 metrin syvyyteen. Užovon itäpuolella on pienempi järvi, joiden välissä on 150 metriä leveä kannas. Järvien välissä virtaa puro, jota on oikaistu kaivamalla se suoraksi.
Luontoarvoja

Järvessä elää valtalajina ahven ja karppi. Järvestä saadaan myös haukea, lahnaa, kiiskeä, sorvaa, Carassius-suvun kalalajeja, suutaria ja madetta. Järvestä tavataan lisäksi mutakalaa, rantanuoliaista, Cottus-suvun kalalajeja ja rapua, sekä joitakin Rutilus-suvun kalalajeja.
Vesistösuhteita

Užovo sijaitsee Narvanjoen vesistöalueen Pljussan valuma-alueella, jonka valuma-alueen pääuoma on Pljussa. Se on suurin järvi kahdeksan järven ryhmästä, joka sijaitsee pienellä suoalueella. Užovosta lähtee oja toiseen järveen, josta vesireitti jatkaa matkaa Užovkan laskujokena (Ужовка). Užovka on Pljussan 12 kilometriä pitkä sivujoki, joka yhtyy siihen noin 106 kilometriä sen joensuusta ylävirtaan päin. Järven valuma-alueeksi ilmoitetaan sekä 4,3  että 2,67  neliökilometriä.
Huomautuksia

1 2 3 4  Kohteen pituus, leveys ja ympäristön kasvillisuus sekä asutus on tarkistettu Google Earth-karttapalvelusta käyttäen  järven koordinaatteja.
1 2 3 4 5 6 7  Teksti on osittain käännös venäjänkielisestä artikkelista ru:Ужово (озеро), jonka tiedot on vielä tarkistamatta muista lähteistä.
Käännös suomeksi
Vernon Presley

Vernon Presleyn hauta
Vernon Elvis Presley (10. huhtikuuta 1916 Fulton, Mississippi, Yhdysvallat – 16. kesäkuuta 1979 Memphis, Tennessee, Yhdysvallat) oli Elvis Presleyn isä.
Köyhistä oloista lähtenyt Presley avioitui vuonna 1933 Gladys Smithin kanssa. Presley rakensi heille vain muutamalla kymmenellä dollarilla yhden huoneen puutalon, jossa syntyivät pariskunnan molemmat pojat: Jesse Garon ja Elvis Aaron, joista Jesse syntyi kuolleena. Pariskunta päätti pyhittää elämänsä Elvikselle ja antaa tälle parhaimman kasvatuksen.
Elviksen ollessa muutaman vuoden ikäinen Vernon Presley joutui yhdeksäksi kuukaudeksi vankilaan väärennettyään neljän dollarin sekin 40 dollarin suuruiseksi. Perheen talous oli tiukilla, kunnes Elvis teki ensimmäiset levynsä ja ryhtyi ansaitsemaan miljoonia vuodessa. Vernonin tehtäväksi tuli hoitaa Elviksen raha-asioita.
Gladys Smith kuoli vuonna 1958. Presley avioitui uudelleen vuonna 1960 Davada ”Dee” Stanleyn kanssa, mutta erosi vuonna 1977. Samana vuonna Elvis kuoli, mikä aiheutti sairaan Vernonin lopullisen murtumisen.
Vernon esiintyi kaksi kertaa poikansa elokuvissa: Kiihkeitä rytmejä (1957) ja Elvis kiertueella (1972).
Ufo Mustonen

Ufo Mustonen (oik. Mikko Sakari Mustonen, s. 1968) on suomalainen laulaja-lauluntekijä ja muusikko. Mustonen tuli suurelle yleisölle tutuksi 1980-luvun loppupuolella helsinkiläisen rockyhtye Hearthillin sähköviulunsoittajana. Hearthillin lopetettua toimintansa 1990-luvun puolivälissä Mustonen alkoi tehdä erilaisia tausta- ja sessiomuusikon töitä muun muassa Riki Sorsan Leirinuotio-orkesterin riveissä aloittaen samalla soolouransa laulajan ominaisuudessa. Mustosen debyyttialbumin Ufo julkaisijana toimi Warner Music Finland ja tuottajana toimi Mats Hulden. Taustayhtyeessä soittavat Markku Kanerva (kitara), Ulf Krokfors (basso), Anssi Nykänen (rummut) sekä Seppo Kantonen (koskettimet). Taustayhtyeen aiempi kokemus  jazzin parista heijastuu levylle tuoden vaikutelmia muun muassa Stingin tuotannosta.
Näyttelijä ja ohjaaja Liisa Mustonen on Ufo Mustosen sisar ja laulaja Henry Theel oli isän isäpuoli.
Diskografia (sooloura) > Singlet

Onni (1996)
Siivoon pois / Pakko kiivetä (1997, CD-single, Fazer Records, Dig It, 0630-17574-2)
Sun nimi on vaimo (1997, CD-single, Fazer Records, Dig It, 0630-18559-2)
Kaksi aurinkoa (1997, CD-single, Fazer Records, Dig It, 6 3984-20544-2)
Diskografia (sooloura) > Albumit

Ufo (1997)
(1. Siivoon pois | 2. Kaksi aurinkoa | 3. Hakaniemivalssi | 4. Suuressa Helsingissä | 5. Paholainen pahoillaan | 6. Täss on kirje | 7. Ikävä | 8. Sirkuksen voimamies | 9. Haaveillaan kauniista | 10. Pakko kiivetä | 11. Hikinen aika | 12. Must on tullu | 13. Sun nimi on vaimo)
Kuudes aisti (2009)
(1. Olet Uni | 2. Villiä Lempeä | 3. Sateeseen | 4. Maistui Maanantai | 5. Hopeakylkinen | 6. Kuudes Aisti | 7. Kekkosen Aikaan | 8. Ihan Sama | 9. Juhannustaika | 10. Sininen Juna | 11. Autokauppiaan Kapina)
Väinämöinen (2021)
(1. Väinämöinen | 2. Sinuna oisin hiljaa | 3. Juoksukengät | 4. Hen | 5. X-Lemmitty | 6. Viimein vapaa | 7. Hieno kesä | 8. Tukholman prinsessa | 9. Muistatko hauskaa | 10. Hei Helsinki | 11. Voinko vielä pyytää?
Diskografia (sooloura) > Vierailijana muiden artistien / bändien kanssa

Kauko Röyhkä / Kaksi Koiraa (1990) - viulu kappaleella Kaksi koiraa
Dimension 4 / Gotta Go To The Zoo (1992) - viulusovituksen tekijänä kappaleella Debt Of Life
Dim 4 / Leave The World Behind (1993) - viulu kappaleilla Under The Sun ja Sunflowers
Kingston Wall / Kingston Wall II (1993) - viulu kappaleella Ištwan
Dimension 4 / Clowns & Divers (1996) - viulu kappaleella Radio Song
Ipanapa 1 (2007) - esittää levyllä kappaleen Lastenhuoneen kapina
J.Karjalainen Keltaisessa Talossa 1991 - viulu kappaleella Tohvelikulkuri
Aiheesta muualla

Ufo Mustosen kotisivut
Ufo Mustonen MySpace:ssa
Ufo-albumin esittelysivu (Arkistoitu – Internet Archive)
Discogs: Mustosen diskografia
Mustosen säveltäjätiedot äänitearkistossa (Arkistoitu – Internet Archive)
Mustosen sovittajatiedot äänitearkistossa (Arkistoitu – Internet Archive)
Viet-muong-kielet

Viet-muong-kielet on austroaasialaisiin kieliin kuuluva kieliryhmä. Sen puhuma-alue rajoittuu lähinnä nykyisen Vietnamin alueella. Kaikkia kolmea kieltä kirjoitetaan samalla kirjoitusjärjestelmällä (Quoc ngu) ja ne ovat melko lähellä toisiaan. Kieliryhmään kuuluu kolme kieltä:
Vietnam
Mường
Nguồn
Vermilion Lake Township

Vermilion Lake Township on St. Louisin piirikunnassa, Minnesotassa, Yhdysvalloissa sijaitseva township. Vuoden 2000 väestölaskennassa siellä asui 326 ihmistä. Alueen läpi kulkee Minnesota State Highwayt 1 ja 169. Tietokirjailija, antropologi Mavis Hiltunen Biesanz syntyi siellä vuonna 1919.
Vuoden 2000 väestölaskennan mukaan alueen asukkaista 99,08 % oli valkoihoisia, 0,31 % intiaaneja ja 0,61 % muita rotuja. 42,6 % oli etnisyydeltään suomalaisia, 11,5 % saksalaisia, 7,4 % norjalaisia, 6,4 % englantilaisia, 6,1 % irlantilaisia ja 5,4 % ruotsalaisia.
Alueen perinteinen suomalaisasutus näkyy muun muassa teiden nimissä, kuten Koski road ja Karjala road.
Vermiselli

Vermiselli
Aasialaistyylistä riisivermiselliä.
Vermiselli (ital. vermicelli, monikollinen) on ohut, pyöreän nauhamainen pastamuoto. Vermiselli on ohuempaa kuin spagetti. Pastamuodon nimi tarkoittaa italiaksi kirjaimellisesti ”pikku matoa”. Vermiselliä käytetään pastakastikkeiden kanssa ja keitoissa spagetin tavoin. Toisin kuin suoraksi kuivattu spagetti, kuiva vermiselli myydään tavallisesti kiedottuina pesämäisiin nippuihin.
Nimeä vermiselli käytetään toisinaan myös laajemmin kuvaamaan muitakin ohuen nauhamaisia pastatuotteita, kuten ohuita aasialaisia riisinuudeleita. Näitä myös riisivermiselleiksi kutsuttuja ohuita nuudeleita käytetään perinteisesti useassa Itä- ja Kaakkois-Aasian keittiössä monenlaisissa keitoissa, kääryleissä ja pannuruoissa.
Vihreät

Vihreät voi tarkoittaa seuraavia puolueita:
Vihreä liitto, suomalainen eduskuntapuolue
Vihreät, Kirjava ”Puolue” – Elonkehän Puolesta -puolueen alkuperäinen nimi
muita ympäristöpuolueita tai vihreitä puolueita.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vihreät”, voi hakea sivunnimihaulla, laajalla sivunnimihaulla tai tekstihaulla.